Nolikuma 10.pielikums

Projekts

BūvUzraudzības Līgums

Siguldā, 2014. gada \_\_\_. \_\_\_\_\_\_\_\_\_\_\_\_\_

**Siguldas novada Dome**, vienotais reģistrācijas Nr. 90000048152, juridiskā adrese Pils iela 16, Sigulda, LV-2150, turpmāk tekstā – **„Pasūtītājs”**, pamatojoties uz 2013.gada 13.jūnija Siguldas novada Domes saistošajiem noteikumiem Nr.14 „Siguldas novada pašvaldības nolikums” (prot. Nr.13, §2), no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_, būvkomersanta reģistrācijas Nr. \_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **„Uzņēmējs”**, kura vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_, no otras puses,

turpmāk šī līguma tekstā Pasūtītājs un Uzņēmējs abi kopā saukti arī **„Puses”**, bet katrs atsevišķi arī **„Puse”**, noslēdz sekojoša satura līgumu, turpmāk – **„Līgums”**, kas ir saistošs kā Pusēm, tā arī viņu saistību un tiesību pārņēmējiem, pamatojoties uz Siguldas novada Domes rīkoto iepirkumu **„Būvuzraudzības pakalpojumi Siguldas Sporta kompleksa projektēšanai un būvniecībai”**identifikācijas Nr. SND 2014/10, turpmāk šā līguma tekstā saukts Iepirkums,rezultātiem un \_\_\_\_\_\_\_\_\_\_\_\_\_\_\_\_\_\_\_\_\_ iesniegto piedāvājumu, noslēdz šādu līgumu:

1. **Līguma priekšmets**
	1. Pasūtītājs uzdod un Uzņēmējs apņemas veikt Siguldas Sporta kompleksa, kas atrodas Ata Kronvalda ielā 7, Siguldā (Siguldas Sporta kompleksa kadastra apzīmējums \_\_\_\_\_\_\_\_\_\_\_\_\_\_), turpmāk tekstā – **„Objekts”**, projektēšanas un būvdarbu būvuzraudzību, turpmāk tekstā – **„Darbi”**.
	2. Darbus Uzņēmējs veic ievērojot Latvijas Republikā ārējo normatīvo aktu prasības, Pasūtītāja norādījumus un Līguma pielikumā esošos dokumentus:
		1. iepirkuma „Siguldas Sporta kompleksa projektēšana un būvniecība, Ata Kronvalda ielā 7, Siguldā” (identifikācijas Nr. SND 2014/02/AK) dokumentus (iepirkuma Nolikums ar pielikumiem, sarakste ar Pretendentiem), turpmāk tekstā – **„Iepirkuma dokumentācija”**, (Pielikums Nr. 1);
		2. Projektēšanas un Būvdarbu izpildes grafikiem (Pielikums Nr. 2);
		3. veicamo Būvdarbu un pielietojamo materiālu izmaksu tāmi, turpmāk tekstā – **„Tāme”** (Pielikums Nr. 3);
		4. Pasūtītāja līgumu ar Projektētāju turpmāk tekstā – **„Projektēšanas līgums”** (Pielikums Nr. 4);
		5. Pasūtītāja līgumu ar Būvdarbu veicēju turpmāk tekstā – **„Būvdarbu līgums”** (Pielikums Nr. 5);
2. **Līguma izpildei nepieciešamie dokumenti**
	1. Uzņēmējs 5 (piecu) darba dienu laikā pēc Līguma parakstīšanas Pasūtītājam iesniedz:
		1. Uzņēmumu reģistra izziņu par paraksttiesīgajām personām;
		2. Līguma 8. punkta noteikumiem atbilstošu Uzņēmēja profesionālās civiltiesiskās atbildības apdrošināšanas polisi un apdrošināšanas prēmijas apmaksu pilnā apmērā apliecinošu dokumentu;
		3. beznosacījumu garantiju -līguma izpildes nodrošinājumu 10% (desmit procentu) apmērā no Uzņēmēja piedāvātās kopējās Līgumcenas, norādot izsniedzamā nodrošinājuma maksimālo summu, kā arī nodrošinot tā spēkā esamību Siguldas Sporta kompleksa projektēšanas un būvniecības - abu iepirkuma līgumu izpildes laikā.
	2. Uzņēmējam ir pienākums uzturēt spēkā visas Līgumā veicamo Darbu izpildei nepieciešamās speciālās atļaujas, licences un sertifikātus visā Līguma darbības laikā.
3. **Darbu uzsākšana un izpildes termiņš**
	1. Uzņēmējs Darbu veikšanu uzsāk 2 (divu) darba dienu laikā pēc Līguma parakstīšanas.
	2. Darbus Uzņēmējs veic no Projektēšanas uzsākšanas brīža līdz Būvdarbu galīgajai pieņemšanai saskaņā ar Būvdarbu līguma noteikumiem.
	3. Projektēšanas sapulcēs norisināsies vismaz 2 reizes mēnesī.
	4. Darbu organizatoriskie jautājumi tiek izskatīti un risināti būvsapulcēs. Būvsapulces notiek vismaz vienu reizi nedēļā, būvsapulces dienas kārtība, klātesošie dalībnieki un pieņemtie lēmumi tiek fiksēti protokolā un tie ir obligāti izpildāmi Uzņēmējam, ja vien tie nav pretrunā ar Līgumu. Pasūtītājam ir pienākums nodrošināt sava pārstāvja piedalīšanos būvsapulcēs.
4. **Līguma summa un norēķinu kārtība**
	1. Par Darbu izpildi Pasūtītājs apņemas samaksāt Uzņēmējam samaksu **EUR \_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_) apmērā, bez pievienotās vērtības nodokļa, un pievienotās vērtības nodokli Latvijas Republikā spēkā esošajos ārējos normatīvajos aktos noteiktajā apmērā.
	2. Līguma summā ir iekļautas:
		1. visas izmaksas, kas attiecas uz Darbu veikšanu, tai skaitā, bet ne tikai, ceļa un sakaru izdevumi, izdevumi par Darbu veikšanai nepieciešamo materiālu, tehnikas un aprīkojuma iegādi, piegādi un nomu, apdrošināšanas izmaksas, atlīdzības un obligātie maksājumi, kurus piemēro vai kuri tiks piemēroti Uzņēmēja pienākumu pienācīgai izpildei saskaņā ar Līgumu un tamlīdzīgas izmaksas;
		2. Uzņēmēja virsizdevumi un peļņa.
	3. Puses vienojas, ka Līguma summa tika aprēķināta pieņemot, ka Uzņēmēja veiktie Darbi būs augstākajā profesionālajā kvalitātē, t.i., tiks nodrošināta Projektēšana atbilstoši Projektēšanas līgumam un Būvdarbu veikšana atbilstoši Būvdarbu līgumam, Iepirkuma dokumentācijai un būvniecību reglamentējošo normatīvo aktu un piemērojamo standartu prasībām. Darbi tiks veikti ar vislielāko rūpību un visaugstākajā profesionālajā līmenī.
	4. Līguma summa tiek samaksāta Uzņēmējam pa daļām vairākos maksājumos Līguma 4.1. punktā minēto Līguma summu proporcionāli sadalot pa mēnešiem atbilstoši Līguma 3.2. punktā noteiktajam Darbu izpildes termiņam. Kārtējais maksājums tiek veikts 10 (desmit) darba dienu laikā pēc ikmēneša Darbu atskaites un atbilstoša rēķina saņemšanas no Uzņēmēja.
	5. Pēdējo maksājumu Pasūtītājs maksā Uzņēmējam 10 (desmit) darba dienu laikā pēc Būvdarbu galīgās pieņemšanai saskaņā ar Būvdarbu līguma noteikumiem un atbilstoša rēķina saņemšanas no Uzņēmēja. Pēdējā maksājuma summa nedrīkst būt mazāka par 10 % (desmit procenti) no Līguma 4.1. punktā minētās Līguma summas.
	6. Uzņēmējs pārstāj izrakstīt ikmēneša rēķinus un Pasūtītājs pārstāj veikt ikmēneša rēķinu apmaksu, ja visu saskaņā ar Līgumu izrakstīto ikmēneša rēķinu kopējā summa ir sasniegusi 90 % (deviņdesmit procentus) no Līguma 4.1. punktā noteiktās Līguma summas. Uzņēmējs nav tiesīgs šajā gadījumā piemērot Līguma 9.2. punktā minētos nokavējuma procentus vai celt jebkādas citas pretenzijas.
	7. Maksājumi tiek veikti ar pārskaitījumu uz Uzņēmēja rēķinā norādīto bankas kontu. Maksājums tiek uzskatīts par veiktu dienā, kad Pasūtītājs šo maksājumu ir veicis savā bankā.
	8. Puses vienojas, ka Pasūtītājam, saskaņā ar Civillikuma 1425. pantu, ir tiesības un Pasūtītājs ir ieinteresēts saņemt pilnīgu Līguma priekšmeta izpildījumu, nevis tikai kādu tā daļu. Līdz ar to arī kopējā Līguma summu, kas noteikta Līguma 4.1. punktā, Uzņēmējam pienākas par pilnībā atbilstoši Līguma noteikumiem izpildītiem Darbiem.
	9. Pasūtītājam, par to rakstveidā informējot Uzņēmēju, ir tiesības no Uzņēmējam maksājamām summām ieturēt izmaksas, kuras Uzņēmējam ir pienākums maksāt kā zaudējumus un/vai līgumsodus saskaņā ar Līguma noteikumiem.
5. **Uzņēmēja tiesības un pienākumi**
	1. Uzņēmējs Darbu izpildei nozīmē savus darbiniekus, kuri veic Līguma 5. un 7. punktā noteiktos Uzņēmēja pienākumus:
		1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_\_\_\_\_;
		2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_\_\_\_\_;
		3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_\_\_\_\_
		4. *.....utt..*
	2. Uzņēmēja pienākums ir pārbaudīt Projektēšanas darbu atbilstību Iepirkuma dokumentācijai un Latvijas Republikas ārējo normatīvo aktu prasībām.
	3. Uzņēmēja pienākums ir pārbaudīt Būvdarbu un pielietoto materiālu, iekārtu un/vai tehnoloģiju atbilstību Iepirkuma dokumentācijai, Tehniskajam projektam un Latvijas Republikas ārējo normatīvo aktu prasībām.
	4. Uzņēmējam ir pienākums pārbaudīt atbilstošās Būvdarbu izpilddokumentācijas, materiālu un iekārtu atbilstību apliecinošo dokumentu un citu saistīto dokumentu (segto darbu pieņemšanas akti, nozīmīgo konstrukciju pieņemšanas akti, sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.), kā arī atbilstoši Latvijas Republikā spēkā esošo ārējo normatīvo aktu prasībām aizpildīta būvdarbu žurnāla esamību Objekta būvlaukumā.
	5. Uzņēmējs organizē, vada un protokolē Līguma 3.2 un 3.3. punktā noteiktās būvsapulces. Pirmo būvsapulci Uzņēmējs sasauc ne vēlāk kā 3 (trīs) darba dienu laikā pēc Darbu uzsākšanas. Kārtējās būvsapulces norises laiks tiek noteikt Būvsapulces protokolā. Būvsapulces protokolu Uzņēmējs izsniedz Pasūtītājam un Būvdarbu veicējam ne vēlāk kā nākamajā darba dienā pēc būvsapulces.
	6. Visus strīdus ar Projektētāju par Projektēšanas darbu atbilstību Projektēšanas līguma noteikumiem un Būvdarbu veicēju Būvdarbu izpildes atbilstību Būvdarbu līguma noteikumiem un izpildītajiem Projektēšanai un Būvdarbiem, Uzņēmējs risina patstāvīgi, bez Pasūtītāja iesaistes. Par šajā Līguma punktā minēto strīdu Uzņēmējs informē Pasūtītāju.
	7. Uzņēmējam ir pienākums ievērot darba drošības, darba aizsardzības, ugunsdrošības, apkārtējās vides aizsardzības noteikumus, kā arī citu spēkā esošo ārējo normatīvo aktu, kas reglamentē Darbu veikšanu, prasības, pretējā gadījumā uzņemoties pilnu atbildību par šo prasību neievērošanas gadījumā radītajām sekām.
	8. Uzņēmējs pats atbild par zaudējumiem vai citām sekām, ko tas ar savu darbību vai bezdarbību radījis trešajām personām, veicot Darbus Objektā, un apņemas šis sekas nekavējoties novērst vai atrisināt
	9. Parakstot Līgumu, Uzņēmējs apliecina, ka Pasūtītājs ir nodrošinājis Uzņēmēju ar Darbu izpildei nepieciešamo informāciju un dokumentāciju un ka Uzņēmējam pret šo dokumentāciju pretenziju nav;
	10. Uzņēmējs apņemas ievērot vispārpieņemto praksi būvuzraudzības pakalpojumu sniegšanā, kā arī ievērot Pasūtītāja norādījumus, ciktāl tas nav pretrunā ar normatīvajiem aktiem vai šo Līgumu;
	11. Uzņēmējs apņemas iepazīties uz sniegt Pasūtītājam nepieciešamās konsultācijas vai palīdzību darbu veikšanas projekta, izpildzīmējumu un citas tehniskās dokumentācijas apstiprināšanas vai saskaņošanas laikā, kā arī iespējamo tehniskā projekta grozījumu gadījumā;
	12. Uzņēmējam ir pienākums aizstāvēt Pasūtītāja intereses attiecībās ar Objekta Būvdarbu veicēju.
	13. Uzņēmējs bez iepriekšējas rakstiskas Pasūtītāja piekrišanas nedrīkst pieņemt lēmumus, kuri ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu;
	14. Uzņēmējam ir pienākums informēt Pasūtītāju par visiem apstākļiem, kas var neparedzēti ietekmēt Objekta sekmīgu būvniecību vai ekspluatāciju.
6. **Pasūtītāja tiesības un pienākumi**
	1. Pasūtītājs nodrošina Uzņēmējam netraucētu piekļuvi Objekta būvlaukumam darba dienās no plkst. \_\_\_\_\_\_\_\_\_ līdz plkst. \_\_\_\_\_\_\_\_\_ Darbu veikšanai.
	2. Pasūtītājam ir tiesības pieprasīt Uzņēmēja būvuzrauga vai (piesaistīto speciālistu) nomaiņu, ja Uzņēmējs Darbu izpildi veic neatbilstoši Līguma noteikumiem. Uzņēmējam ir pienākums 5 (piecu) darba dienu laikā nozīmēt citu darbinieku (piesaistīto speciālistu) un iesniegt Pasūtītājam nomainītā darbinieka (piesaistītā speciālista) būvprakses sertifikāta apliecinātu kopiju. Uzņēmēja būvuzrauga vai (piesaistīto speciālistu) maiņas gadījumā, Uzņēmēja pienākums ir nodrošināt ar līdzvērtīgu Uzņēmēja būvuzraugu vai (piesaistīto speciālistu), atbilstoši iepirkuma Nolikuma 3.3.3.punktam.
7. **Darbu veikšanas kārtība**
	1. Uzņēmējam jāpiedalās projektēšanas sapulcēs vismaz 2 (divas) reizes mēnesī un jāuzrauga Būvdarbu veicēja projektēšanas izstrāde atbilstoši Pasūtītāja izsniegtajām tehniskajām prasībām.
	2. Uzņēmējam ir pienākums visā būvdarbu veikšanas laikā veikt Objekta pārbaudes un ierasties Objektā 1(vienas) stundas laikā pēc pirmā Pasūtītāja mutiska, elektroniska vai rakstiska pieprasījuma saņemšanas.
	3. Uzņēmēja pienākums ir atbilstoši Latvijas Republikā spēkā esošo ārējo normatīvo aktu prasībām katru reizi, kad pārbaudē ir konstatētas neatbilstības, veikt atbilstošus ierakstus būvdarbu žurnālā.
	4. Konstatējot Būvdarbu un/vai pielietoto materiālu, iekārtu un/vai tehnoloģiju neatbilstību Projekta dokumentācijai un/vai Latvijas Republikā spēkā esošo ārējo normatīvo aktu prasībām Uzņēmējs nekavējoties, pārkāpuma konstatēšanas dienā, iesniedz Būvdarbu veicējam rakstisku pretenziju un informē par to Pasūtītāju, iesniedzot pretenzijas kopiju.
	5. Konstatējot Līguma 5.4. punktā minēto dokumentu neesamību un/vai atbilstoši Latvijas Republikā spēkā esošo ārējo normatīvo aktu prasībām neaizpildītu būvdarbu žurnālu Uzņēmējs nekavējoties, pārkāpuma konstatēšanas dienā, iesniedz Būvdarbu veicējam rakstisku pretenziju un informē par to Pasūtītāju, iesniedzot pretenzijas kopiju.
	6. Uzņēmējam ir pienākums piedalīties segto darbu un nozīmīgo konstrukciju pieņemšanā, kā arī izvērtēt Būvdarbu izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.).
	7. Uzņēmējam ir pienākums izvērtēt Būvdarbu veicēja sagatavoto ikmēneša Būvdarbu pieņemšanas – nodošanas aktu par iepriekšējā periodā faktiski izpildītajiem Būvdarbiem, turpmāk tekstā – **„Forma Nr. 2”**, 4 (četru) darba dienu laikā no tās saņemšanas un parakstīt to vai sniegt motivētu rakstisku atteikumu. Atteikuma gadījumā Uzņēmējs par to informē Pasūtītāju, iesniedzot atteikuma kopiju.
	8. Uzņēmējam ir pienākums piedalīties galīgajā Būvdarbu pieņemšanā, pēc atbilstoša Būvdarbu veicēja uzaicinājuma saņemšanas uzaicinājumā norādītajā laikā.
	9. Uzņēmējam ir pienākums līdz katra mēneša 5 (piektajam) datumam iesniegt Pasūtītājam ikmēneša Darbu atskaiti, kurā norāda atskaites periodā veiktās pārbaudes un tajās konstatēto (veicamo darbu apraksts, klimatiskie apstākļi, pārkāpumi u.tml.). Pārbaudes laikā konstatēto Uzņēmējs pamato ar pārbaudes laikā veikto fotofiksāciju.
8. **Apdrošināšana**
	1. Uzņēmējs iesniedz apdrošināšanas kompānijas polisi par pretendenta līguma un profesionālās darbības (būvuzraudzība) apdrošināšanu ar profesionālās civiltiesiskās apdrošināšanas polisi ar kopējo atbildības limitu vismazEUR 1 000 000 (viens miljons eiro) apmērā, kur viena apdrošināšanas gadījuma summa ir vismaz EUR 800 000 (astoņi simti tūkstoši eiro) apmērā. Apdrošināšanas ņēmēja pašrisks ne vairāk kā EUR 3000 (trīs tūkstoši eiro) apmērā.
	2. Līguma 8.1. punktā minētajā apdrošināšanas polisē jābūt norādītam, ka apdrošināta ir civiltiesiskā profesionālā atbildība par trešajām personām radītajiem zaudējumiem.
	3. Līguma 8.1. punktā minētajai apdrošināšanas polisei ir jābūt spēkā visā Līguma darbības laikā.
	4. Uzņēmējs ir tiesīgs iesniegt jau spēkā esošu apdrošināšanas polisi, ja tā atbilst Līguma 8. punkta nosacījumiem un tam rakstveidā ir piekritis Pasūtītājs.
9. **Strīdu risināšana un Pušu atbildība**
	1. Puses vienojas, ka jebkurš strīds, nesaskaņa vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks izšķirts pēc piekritības Latvijas Republikas tiesā saskaņā ar Latvijas Republikā spēkā esošajiem ārējiem normatīvajiem aktiem.
	2. Gadījumā, ja Pasūtītājs nepamatoti pieļāvis jebkuru Līgumā noteikto maksājuma termiņa nokavējumu, Uzņēmējs ir tiesīgs saņemt no Pasūtītāja nokavējuma procentus 0,5 % (piecas desmitdaļas procenta) apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu.
	3. Ja Uzņēmējs nokavē jebkuru Līgumā vai saskaņā ar Līgumu noteikto saistību izpildes termiņu, Uzņēmējs maksā Pasūtītājam līgumsodu 0,5 % (piecas desmitdaļas procenta) apmērā no Līguma summas, kas norādīta Līguma 4.1. punktā, par katru kavējuma dienu, sākot ar pirmo kavējuma dienu, līdz dienai (ieskaitot), kad Uzņēmējs ir izpildījis Līgumā vai saskaņā ar Līgumu noteikto saistību.
	4. Uzņēmējs atlīdzina Pasūtītājam Būvdarbu atsegšanas un tās novēršanas izmaksas, ja Uzņēmēja pieprasītās Būvdarbu atsegšanas rezultātā nav konstatēta neatbilstība Būvdarbu līguma noteikumiem un/vai Latvijas Republikā spēkā esošo ārējo normatīvo aktu prasībām.
	5. Līgumsoda samaksa neatbrīvo Uzņēmēju no savu līgumsaistību izpildes pienākuma un neatsvabina Uzņēmēju no zaudējumu atlīdzības Pasūtītājam, pat ja arī tie nepārsniedz līgumsodu apmēru.
10. **Līguma izpildes apturēšana vai izbeigšana**
	1. Pasūtītājam ir tiesības vienpusējā kārtā atkāpties no Līguma pirms termiņa, par to 5 (piecas) darba dienas iepriekš rakstiski paziņojot Uzņēmējam, ja:
		1. Uzņēmējs uzsāk likvidāciju;
		2. Uzņēmējs tiek izslēgts no Būvkomersantu reģistra;
		3. ar spēkā stājušos tiesas nolēmumu tiek pasludināts Uzņēmēja maksātnespējas process;
		4. Uzņēmējs nav izpildījis Līguma 2.1. punktā noteikto pienākumu tajā noteiktajā termiņā;
		5. tādu iemeslu dēļ, kas nav saistīti ar Pasūtītāja saistību neizpildi, Uzņēmējs nepilda vai kavē kādu no Līgumā noteiktajiem Uzņēmēja saistību izpildes termiņiem vairāk kā 2 (divas) darba dienas;
		6. Uzņēmējs pieļāvis Līguma 9.4. punktā noteiktā gadījuma iestāšanos;
		7. Uzņēmējs nepilda jebkuru no Līgumā noteiktajām saistībām un pēc Pasūtītāja rakstveida pretenzijas saņemšanas 5 (piecu) darba dienu laikā nav pilnībā izpildījis pretenzijā izteiktās prasības.
	2. Uzņēmējam ir tiesības vienpusējā kārtībā atkāpties no Līguma pirms termiņa, par to 10 (desmit) darba dienas iepriekš rakstiski paziņojot Pasūtītājam, ja:
		1. Pasūtītājs uzsāk likvidāciju;
		2. ar spēkā stājušos tiesas nolēmumu tiek pasludināts Pasūtītāja maksātnespējas process;
		3. Pasūtītājs pretēji Līguma noteikumiem kavē Līgumā paredzētos maksājumu veikšanas termiņus ilgāk kā 10 (desmit) darba dienas.
	3. Līguma 10.2. un 10.3. punktā minētajos gadījumos Pasūtītāja pienākums ir apmaksāt Uzņēmēja faktiski atbilstoši Līgumam padarītos Darbus uz Līguma izbeigšanas brīdi.
	4. Pasūtītājs ir tiesīgs apturēt Līguma darbību uz nenoteiktu laiku atbilstoši Līguma 6.2. punkta noteikumiem.
11. **Nepārvaramas varas apstākļi**
	1. Puses apstiprina, ka visi tie apstākļi, kas ir ārpus Pušu kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, kas saskaņā ar Latvijas Republikas Civillikumu atbilst nepārvaramas varas apstākļiem, atbrīvos Puses no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.
	2. Pusēm nekavējoties rakstveidā jānosūta paziņojums (kopā ar jebkuru paziņojumu vai informāciju, ko Puse ir saņēmusi par nepārvaramas varas apstākļiem) otrai Pusei, informējot par nepārvaramās varas apstākļu iestāšanos un tās sekām, kā arī jāpieliek visas pūles, lai mazinātu nepārvaramās varas kaitīgās sekas.
	3. Pusei, kurai kļuvis zināms par nepārvaramās varas apstākļiem, kas var ietekmēt Līgumā šai Pusei paredzēto pienākumu izpildi, nekavējoties rakstveidā jāinformē otra Puse par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad Puses saskaņo tālāko rīcību Līguma izpildē.
12. **Nobeiguma noteikumi**
	1. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.
	2. Puses apņemas neizpaust trešajām personām informāciju, kas saistīta ar Līgumu un varētu skart Pasūtītāja vai Uzņēmēja intereses. Puses apņemas nodrošināt minētās informācijas neizpaušanu no trešo personu puses, kas piedalās Līguma izpildīšanā. Puses ir savstarpēji materiāli atbildīgas par šajā līgumā paredzēto konfidencialitātes noteikumu pārkāpšanu. Šim noteikumam nav laika ierobežojuma un tas nav atkarīgs no Līguma darbības termiņa.
	3. Visa sarakste starp Pusēm izdarāma uz Līgumā norādītajām adresēm, nosūtot vēstules ierakstītā sūtījumā, vai nododot dokumentus pret parakstu personīgi Puses Līgumā norādītajā adresē vai Līguma 13. punktā minētajām Pušu kontaktpersonām. Tiek pieņemts, ka sūtījums ir saņemts 4 (ceturtajā) dienā pēc nosūtīšanas, ja vien tas nav saņemts agrāk.
	4. Pusei ir pienākums 3 (trīs) darba dienu laikā rakstveidā informēt otru Pusi par Līgumā norādītās adreses vai Puses kontaktpersonas maiņu.
	5. Ja atklājas pretruna starp Līguma tekstu un tā pielikumiem, tad Pasūtītājs ir tiesīgs noteikt prioritāro dokumentu.
	6. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu un vienlaicīgi paziņo, ka Līgums slēgts labprātīgi, bez viltus un spaidiem, pilnībā un vispusīgi ievērojot Pušu gribu un intereses.
	7. Puses apliecina, ka Līguma teksts ir Pusēm pilnībā saprotams, Līgumā lietotajiem jēdzieniem un formulējumiem Puses piekrīt un apliecina, ka Līgums sastādīts precīzi, vadoties no Pušu iesniegtajiem dokumentiem un dotās informācijas, ko Puses uzskata par pietiekamu un vispusīgi izklāstītu Līgumā un par kuras patiesumu Puses atbild patstāvīgi.
	8. Līgums stājas spēkā ar dienu, kad Puses ir to parakstījušas. Līgums ir spēkā līdz pilnīgai tajā noteikto saistību izpildei vai brīdim, kad tas tiek izbeigts Līgumā noteiktajā kārtībā.
	9. Līgums ir sastādīts latviešu valodā, divos identiskos eksemplāros, kuriem abiem ir vienāds juridisks spēks, – viens eksemplārs tiek nodots Pasūtītājam, bet otrs – Uzņēmējam.
13. **Pušu atbildīgās personas**
	1. Pilnvarotais Pasūtītāja pārstāvis ir \_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_, kurš ir tiesīgs darboties Pasūtītāja vārdā saistībā ar Darbu izpildi un var nodrošināt operatīvu lēmumu pieņemšanu.
	2. Pilnvarotais Uzņēmēja pārstāvis ir \_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_, kurš ir tiesīgs darboties Uzņēmēja vārdā saistībā ar Darbu izpildi un var nodrošināt operatīvu lēmumu pieņemšanu.

**Pielikumi:**

1. Iepirkuma dokumentācija, uz \_\_\_ lapām;
2. Projektēšanas un Būvdarbu izpildes grafiki uz \_\_\_ lapām;
3. Veicamo darbu un pielietojamo materiālu izmaksu tāme uz \_\_\_ lapām;
4. Projektēšanas līgums uz \_\_\_ lapām;
5. Būvniecības līgums uz \_\_\_ lapām;

|  |  |
| --- | --- |
| **Pasūtītājs** | **Uzņēmējs** |
| **\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_** |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| Priekšsēdētājs Uģis Mitrevics | \_\_\_\_\_\_\_\_\_\_ |